text: Munur á skipum: Herjólfur á royndartúri
text: #000001
text: Skipið sum skal røkja suðuroyarleiðina fyri Smyril frá leygardegnum er í kvøld á royndartúri. Í skrivandi stund liggur Herjólfur III við bryggju í Havn
text: #000002
text: Smyril er 135 metrar langur meðan Herjólfur III er 70 metrar til longdar. Skipini hittust í Nólsoyarfirði fyrr í kvøld (Mynd: Fróði Mortensen)
text: #000003
text: Herjólfur III sum seinastu vikurnar hevur ligið hjá Mest á Skála loysti í kvøld, og er nú farið royndartúr.
text: #000004
text: Skipið, sum er leigað úr Íslandi, liggur í løtuni við bryggju í Havn.
text: #000005
text: Leygardagin byrjar skipið í fastari sigling um Suðuroyarfjørð, og skal røkja siglingina til 2. oktober.
text: #000006
text: Smyril siglir seinasta túr fríggjadagin kl. 18:30 av Havnini og suður á Krambatanga. Túrurin av Krambatanga kl. 21:00 verður ikki sigldur
text: #000007